**Podukrep: PODUKREP 4.2 - Podpora za naložbe v predelavo, trženje oziroma razvoj kmetijskih proizvodov za leto 2022**

**Naložba: REKONSTRUKCIJA OBJEKTA OLJARNE IN NAKUP TEHNOLOŠKE OPREME**

Splošna kmetijska zadruga Ljutomer-Križevci z.o.o. ima bogato zgodovino, saj je naslednica prve ustanovljene zadruge na slovenskem. Ustanovljena je bila leta 1872 v Ljutomeru. Zadruga je v predvojnih časi pomembno vplivala na razvoj kmetijstva na Murskem polju. Ustanovitev so narekovale potrebe po finančnih sredstvih kmetov z Murskega polja, ki so se v kriznih in burnih obdobjih slovenskega kmetijstva morali povezovati, da so preživeli.

V prejšnjem stoletju je združenje pod vplivom sprememb v družbenem okolju preživelo niz preobrazb v obliki in načinu ureditve. Zadruga, kot je danes, je nastala leta 2012 z združitvijo KZ Kmetovalec Ljutomer z.o.o. in SKZ Klas Križevci z.o.o..

SKZ Ljutomer-Križevci z.o.o. je zadruga, ki si s svojim širokim spektrom dejavnosti prizadeva uvajati nove in trajnostno naravnane pristope k pridelavi poljščin in vrtnin ter reji živali. Podpiramo razvoj izdelkov, storitev in tehnologij in s tem prispevamo k učinkovitemu delovanju panoge in vzdrževanju kakovosti podeželja.

**GLAVNE DEJAVNOSTI**

Naša glavna dejavnost je organizacija proizvodnje in trgovine v kmetijski panogi. Skozi različne dejavnosti, ki vključujejo svetovanje, zaščito, oskrbo z materiali in podporo pri prodaji, svojim članom in pogodbenim partnerjem nudimo celovit servis za doseganje maksimalnih učinkov dodajanja vrednosti v njihovih lastnih segmentih proizvodnje. Razvojna vizija zadruge je in bo tudi v prihodnje povezana s kmetijstvom. Pomemben del dejavnost predstavlja oljarna za proizvodnjo bučnega semena.

Zadruga zasleduje dolgoročne razvojne cilje, ki zagotavljajo stabilnost poslovanja in omogočajo nadaljnji razvoj. Pri dolgoročnem razvoju stavimo na postopnost razvoja. Razvojne cilje smo razdelili v dva dela. Prvi se nanašajo na poslovanje zadruge, drugi pa na načrtovane naložbe. Pomemben del naložb je bil izveden v oljarni.

Investicija je predstavljala nakup tehnološke opreme obstoječo oljarno. V okviru investicije je zadruga izvedla nakup stiskalnice za olje z namenom povečanja proizvodnje v oljarni ter rekonstrukcijo objekta obstoječe oljarne z namenom pridobitve dodatnih prostorov za potrebe garderob in prostorov za nadzor proizvodnje.

Investicija je bila izvedena na lokaciji oljarne Ključarovci pri Ljutomeru 6 v Občini Križevci.

Predmet naložbe so bile naslednje aktivnosti:

* **Nakup in montaža tiskalnice za toplo stiskanje bučnega olje**
* **Rekonstrukcija objekta oljarne z namenom povečanja uporabnih površin oljarne**

**CILJI**

S sredstvi pridobljenimi na tem javnem razpisu je zadruga dosegla naslednje cilje

* povečanje proizvodnje in posledično povečanje prodaje
* racionalizacija proizvodnje ter povečanje učinkovitosti
* zmanjšanje porabe delovnega časa na enoto proizvoda
* povečana prepoznavnost blagovne znamke
* razvoj novih izdelkov in širitev ponudbe,
* povečana prodaja bučnega olja lastne blagovne znamke
* večja učinkovitost delovnega procesa,
* povečana prepoznavnost zadruge in njenih proizvodov
* zagotovljena stabilnost poslovanja

**PRIČAKOVANI REZULTATI**

* povečan tržni delež pri pridelavi in prodaji bučnega olja
* povečan obseg pridelave lastnega semena za predelavo
* nižji stroški zaradi večje učinkovitosti in povečane produktivnosti
* ohranjena delovna mesta v zadrugi
* razviti
* novi proizvod na trgu
* povečan prihodek zadruge iz naslove predelave bučnega semena in proizvodnje bučnega olja.